Andrea Dworkin

Andrea Rita Dworkin (26 shtator 1946 - 9 prill 2005) ishte një aktiviste dhe shkrimtare feministe radikale me origjinë amerikane. Më së shumti, ajo njihet për analizën e pornografisë në shkrimet e saj feministe. Veprat e saj përfshijnë nëntë libra jo-trillues, dy romane dhe një përmbledhje tregimesh. Tre vëllime të tjera u shkruajtën ose bashkë-redaktuan me profesoreshën e të drejtës kushtetuese amerikane dhe aktivisten feministe, Catharine A. MacKinnon.

Tema qendrore e punës së Dworkin është rivlerësimi i shoqërisë, kulturës dhe politikave perëndimore. Ajo e bëri këtë përmes prizmit të dhunës seksuale të burrave ndaj grave në një kontekst patriarkal. Ajo shkroi për një gamë të gjerë temash përfshirë jetën e Zhan D'Arkut,  Margaret Papandreou, dhe Nicole Brown Simpson; analizoi literaturën e Charlotte Brontë,  Jean Rhys,  Leo Tolstoy, Kōbō Abe, Tennessee Williams, James Baldwin dhe Isaac Bashevis Singer;  prezantoi perspektivën e saj radikale feministe në shqyrtimin e temave që historikisht janë shkruar ose përshkruar nga këndvështrimi i burrave, përfshirë përrallat, homoseksualitetin, lezbizmin, virgjërinë, antisemitizmin, Shtetin e Izraelit, Holokaustin, epërsinë biologjike, dhe racizmin. 

 Jo-trillim (vepra të zgjedhura) 

 Urrejtja e Gruas 
Botuar në 1974, ky ishte libri i parë i Dworkin që përshkruan shumë pika themelore tē filozofisë së saj feministe. Ajo e identifikon librin si një akt revolucionar, një shprehje e një "angazhimi për t'i dhënë fund dominimit mashkullor" në të gjitha manifestimet e tij kulturore dhe shoqërore.  Hyrja ofron një shpjegim kompleks të jetës së grave. Ajo përshkruan pamundësinë e një revolucioni për gratë, nëse gratë me privilegje dhe komoditete nuk janë të gatshme të heqin dorë nga këto në shenjë solidariteti me gratë jo aq të privilegjuara. 

 Referim 
Kategoria:Vdekje 2005
Kategoria:Lindje 1946